ཞི་ཅིན་ཕིང་གིས།འཛམ་གླིང་རྒྱལ་ཁབ་ཁག་གི་རྒྱལ་ཚུལ་མི་འདྲ་བ་དང་དྲ་སྦྲེལ་གོང་འཕེལ་གྱི་དུས་རིམ་མི་འདྲ་བ།མདུན་དུ་འཕྲད་པའི་དོན་དངོས་འགྲན་རྩོད་མི་འདྲ་བ་བཅས་ཡིན་རུང་གྲངས་གཞིའི་དཔལ་འབྱོར་གོང་འཕེལ་གཏོང་རྒྱུའི་འདུན་པ་གཅིག་མཚུངས་ཡིན་པ་དང་དྲ་སྦྲེལ་བདེ་འཇགས་ཀྱི་འགྲན་རྩོད་ལ་ཁ་གཏད་གཅོག་པའི་ཁེ་ཕན་གཅིག་མཚུངས་ཡིན་པ།དྲ་སྦྲེལ་སྟོང་ཆ་བཅོས་སྐྱོང་བྱེད་ཤུགས་ཆེ་རུ་གཏོང་རྒྱུའི་དགོས་མཁོ་གཅིག་མཚུངས་བཅས་རེད།རྒྱལ་ཁབ་ཁག་གིས་དངོས་གཉེར་མཉམ་ལས་གཏིང་ཟབ་ཏུ་བཏང་ནས་མཉམ་བསྐྱོད་བྱེད་རྒྱུུ་སྒུལ་ཤུགས་བརྩི་བ་དང་མཉམ་རྒྱལ་ཡོང་རྒྱུ་དམིགས་འབེན་ལ་བརྩིས་ཐོག་ཕན་ཚུལ་ཡིད་ཆེས་དང་མཉམ་བཅོས་ཀྱི་ལམ་བུའི་ཐོག་བསྐྱོད་ནས་དྲ་སྦྲེལ་སྟོང་ཆའི་ལས་དབང་གཅིག་མཐུན་མ་ལག་ལ་སྐྱེ་སྟོབས་ཀྱི་གསོན་ཤུགས་སྔར་བས་ཆེ་བ་ལྡན་པ་བྱེད་དགོས་ཀྱི་ཡོད་ཅེས་ནན་སྟོན་གནང་ཡོད་པ་རེད།